Nr. L 2.97/14 De Europæiske Fællesskabers Tidende - 15. 11. 84 KOMMISSIONENS FORORDNING (EØF) Nr. 3165/84 af 14. november 1984 om ændring af forordning (EØF) nr. 3137/82 om gennemførelsesi)estemmelser for ydelse af finansiel udligning for visse fiskerivarer KOMMISSIONEN FOR DE EUROPÆISKE FÆLLESSKABER HAR — under henvisning til traktaten .om oprettelse af Det europæiske økonomiske Fællesskab, under henvisning til Rådets forordning (EØF) nr. 3796/81 af 29. december 1981 om den fælles markeds- ordning for fiskerivarer ()), særlig artikel 13, stk. 7, og ud fra følgende betragtninger : Den erfaring, der er opnået siden ikrafttrædelsen af Kommissionens forordning (EØF) nr. 3137/82 ?), har vist, at det er nødvendigt at foretage visse tilpasninger og særlig af forenkle producentorganisationernes anvendelse af toleranceordningen ; udstedelsesproceduren for de beviser, som skal anven- des, såfremt. varer udbydes til salg, tages tilbage eller undergives prolongations-ordningen af en producent- organisation i en anden medlemsstat end den, der har anerkendt organisationen, bør også harmoniseres ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Fiskerivarer — UDSTEDT FØLGENDE FORORDNING : Artikel 1 I forordning (EØF) nr. 3137/82 foretages følgende ændringer : 1. Artikel 2, stk. 1, andet afsnit, affattes således : »Ovennævnte priser gælder mindst fem arbejdsdage og højst femoghalvfjerds arbejdsdage. Dog kan perioden under ingen omstændigheder overskride gyldighedsperioden for EF-tilbagetagelsespriserne for den pågældende fiskerisæson.« 2. Artikel 9 affattes således : »Årtikel 9 | Hvis en producentorganisation eller et af dens medlemmer udbyder sine varer til salg i en anden medlemsstat end den, der har anerkendt organisa- tionen, udsteder den ansvarlige myndighed i først- nævnte medlemsstat efter ansøgning straks et bevis til den pågældende organisation eller til medlem- met, hvis indhold skal være i overensstemmelse med angivelserne i modellen i bilag IV, og sender samtidig ad officiel vej en kopi af beviset til det organ, der i den anden medlemsstat varetager ydelsen af den finansielle udligning. Anmodningen om udstedelse af beviset skal fore- lægges den ansvarlige myndighed umiddelbart efter varerne er udbudt til salg. Hver medlemsstat underretter de øvrige medlems- stater og Kommissionen om navn og adresse på det organ der varetager ydelsen af den finansielle udlig- ning.« z 3. Bilaget til denne forordning indsættes som bilag IV. Artikel 2 Denne forordning træder i kraft den 1. januar 1985. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. november 1984. () EFT nr. L 379 af 31. 12. 1981, s. 1. (?) EFT nr. L 335 af 29. 11. 1982, s. 1. På Kommissionens vegne Giorgios CONTOGEORGIS Medlem af Kommissionen